# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 13/2015

# z operatívneho zasadnutia Vedenia STU zo  dňa 02. 06. 2015

**PRÍTOMNÍ: podľa prezenčnej listiny**

**PREDLOŽENÉ MATERIÁLY:**

1. Vyhlásenie výzvy na predkladanie žiadostí v rámci grantovej schémy na podporu excelentných tímov mladých výskumníkov v podmienkach Slovenskej technickej

univerzity v Bratislave (S. Biskupič)

2. Letná univerzita pre stredoškolákov (M. Peciar)

3. Rôzne

A. Prehľad finančných prostriedkov z APVV projektov

B. Pridelené finančné prostriedky z agentúry APVV

C. Prehľad medzinárodných výskumných projektov

D. Nominácie expertov do CREPČ a CREUČ

**K BODU 1: Vyhlásenie výzvy na predkladanie žiadostí v rámci grantovej schémy na podporu excelentných tímov mladých výskumníkov v podmienkach Slovenskej technickej univerzity v Bratislave**

Materiál prezentoval prorektor Biskupič.

Spolu s materiálom bol predložený aj prehľad navrhovaných kľúčových vedeckovýskumných tém, ku ktorým sa viedla aj rozsiahlejšia diskusia.

**UZNESENIE: 13.1/2015-V**

Vedenie STU prerokovalo “Vyhlásenie výzvy na predkladanie žiadostí v rámci grantovej schémy na podporu excelentných tímov mladých výskumníkov v podmienkach Slovenskej technickej

univerzity v Bratislave“ s pripomienkami.

**K BODU 2: Letná univerzita pre stredoškolákov**

Materiál prezentoval prorektor Peciar.

Dokument bol predložený v súvislosti s organizáciou 7. ročníka LUS.

**UZNESENIE: 13.2/2015-V**

Vedenie STU schvaľuje realizáciu projektu „Letná univerzita pre stredoškolákov 2015“.

**K BODU 3: Rôzne**

**K BODU 3/A: Rôzne/Prehľad finančných prostriedkov z APVV projektov**

Informáciu prezentoval prorektor Biskupič ako plnenie úlohy. Prehľad bol predložený za roky

2011 – 2014 podľa súčastí.

**UZNESENIE: 13.3/2015-V**

Vedenie STU berie na vedomie prehľad finančných prostriedkov z APVV projektov.

**K BODU 3/B: Rôzne/Pridelené finančné prostriedky z agentúry APVV**

Informáciu prezentoval prorektor Biskupič ako plnenie úlohy. Prehľad bol predložený z výzvy

2014 na celú dobu riešenia projektov.

**UZNESENIE: 13.4/2015-V**

Vedenie STU berie na vedomie prehľad pridelených finančných prostriedkov z agentúry APVV.

**K BODU 3/C: Rôzne/Prehľad medzinárodných výskumných projektov**

Informáciu prezentoval prorektor Biskupič ako plnenie úlohy.

**UZNESENIE: 13.5/2015-V**

Vedenie STU berie na vedomie prehľad medzinárodných výskumných projektov.

**K BODU 3/D: Rôzne/Nominácie expertov do CREPČ a CREUČ**

Informáciu prezentoval prorektor Biskupič ako plnenie úlohy.

**UZNESENIE: 13.6/2015-V**

Vedenie STU berie na vedomie návrh nominácií expertov do CREPČ a CREUČ.

**INFORMÁCIE A OZNAMY:**

Rektor

* oboznámil prítomných, žeby rád ponúkol voľné kapacity ÚZ Gabčíkovo pre utečencov, v tejto súvislosti pripravuje list ministrovi vnútra SR
* informoval o návšteve generálneho riaditeľa DG RTD, Roberta-Jana Smitsa, ktorému by rád pri príležitosti návštevy SR a STU navrhol Plaketu STU
  + v tejto súvislosti navrhol zrevidovať pravidlá prideľovania Plakiet a Medailí STU

**UZNESENIE: 13.7/2015-V**

Vedenie STU súhlasí s udelením Plakety STU generálnemu riaditeľovi DG RTD, Robertovi-Janovi Smitsovi.

Prorektor Moravčík

* informoval o pripravovanom „veľkom projekte“ s UK BA

Prorektor Stanko

* informoval členov vedenia o uskutočnenej návšteve na TU Ilmenau
* oboznámil prítomných o nadchádzajúcom stretnutí k otázkam prebiehajúcej komplexnej akreditácie, ktoré sa uskutoční dňa 10.06.2015 v BB

Prorektor Peciar

* informoval o podnete “Univerzita v zlom estetickom stave“ na Radlinského ul.

V súvislosti s plánom činností na zabezpečenie Dlhodobého zámeru STU rektor požiadal

prítomných o dodanie merateľných ukazovateľov za jednotlivé oblasti a návrh nových činností

na ďalšie obdobie s termínom do 10.06.2015.

Zapísala: 04.06.2015 Zápisnicu overil: 04.06.2015

Erika Jevčáková prof. Ing. Marián Peciar, PhD.